Notum sit tam presentibus quam futuris quod Warnerius de Blaiseio et Margareta filia eius uxor Werrici de Vergiaco et filii eorum Guido et Willermus laudaverunt ęcclesię Cistercii in perpetuum quicquid calumpniabantur apud Roserias vel in pasturis de Blaiseio vel de Anceio et omnes elemosinas quas dederat Werricus de Vergiaco ubicumque essent in manu Arnaldi cellararii. Huius rei testes sunt : Haimo de Miratorio et Guido de Fangi monachi Cistercii, Hugo magister de Voget et Petrus conversi, Paganus presbiter de Savoges, Girardus Cornerius et Symon filius eius, Nicholaus de Cambela, Arnaldus de Chimino, Johannes petrarius de Marriniaco, Petrus Anglicus et Landricus quadrigarii, Stephanus de Marre filius Humberti et Herveius de Bresco. Item alia vice supradictus Warnerius de Blaiseio et Margareta filia eius et duo filii prenominati eiusdem Margarete, Wido et Willermus laudaverunt in manu domni Alexandri abbatis Cistercii hęc omnia supradicta et insuper omnia quibus vestiti eramus vel per emptionem vel per donationem vel per elemosinam sive apud Destagnum sive apud Roserias sive apud Tarsullam sive in aliis quibuscumque locis in terris scilicet cultis et incultis, in pasturis, in silvis et in omnibus aliis aisantiis. Huius rei testes sunt : Ado cellararius, Wido de Fangi, Audoenus, Willermus subcellararius monachi Cistercii, Walterus de Destagno, Stephanus de Coquina conversi, Hugo presbiter de Bresco et Herveius, Leobaldus Rebustel, Girardus Cornerius, Johannes frater Martini conversi et Robertus de Curcellis. Item alia vice apud castrum de Blaiseio Werricus et Haimo filii Werrici de Vergiaco sororesque eorum Amelina et Flora laudaverunt quicquid mater eorum Margareta et predicti fratres Wido et Willermus ante laudaverant ęcclesię Cistercii quę vel pater eorum Werricus prefatę ęcclesię quoquomodo contulerat aut etiam avus eorum Warnerius dedisse simili modo dinoscitur. Huius rei testes sunt : Engenulfus, Wido monachi Cistercii, Nicholaus magister de Roseriis, Warnerius magister de Gergulio conversi, Rainaldus de Urci, Petrus Beri, Johannes de Turci, Hugo filius maioris, Wido dispensator, Petrus de Ursuns, Josbertus de Pasches. Hęc omnia suprascripta ego Galterius Dei gratia Lingonensis episcopus attestationis meę auctoritate corroboravi et ut in perpetuum rata permaneant sigilli mei impressione confirmavi.